Virkistysuimala Sateenkaari

Virkistysuimala Sateenkaari on Lapuan kaupungin keskustaajamassa sijaitseva uimahalli.

Remontti vai uusi uimahalli?
Vuonna 1973 rakennettu ja vuonna 1995 peruskorjattu uimahalli on elinkaarensa päässä, ja todella kalliin remontin ja laajennuksen tarpeessa. Lapuan kaupunginjohtaja Satu Kankare on ehdottanut kokonaan uuden uimahallin rakentamista. Kustannusarvioiden mukaan nykyisen uimahallin peruskorjaus ja laajennus maksaisi noin 7,5 miljoonaa euroa ja uusi uimahalli 9,5 miljoonaa euroa. Asiasta piti päättää 1.12.2022, mutta asia palautettiin kuitenkin takaisin tekniseen lautakuntaan jääviysongelmien vuoksi.

30. tammikuuta 2023 Lapuan kaupunginvaltuusto päätti äänin 32–3, että Lapualle rakennetaan uusi uimahalli. Rakennusprojektille asetettiin 10 miljoonan euron hintakatto.

Lähteet

Aiheesta muualla
 Virkistysuimala Sateenkaaren kotisivut

Uimahallit
Lapuan rakennukset ja rakennelmat
Lapuan urheilu